[ca] Les conques de muntanya de Catalunya estan veient incrementada la seva superfície forestal de manera progressiva a les darreres dècades. Comptar amb eines que ens permetin avaluar l'impacte dels canvis d'usos de sòl als recursos hídrics és essencial per a una ordenació i planificació correctes. En aquest sentit, aquest treball ha configurat, calibrat i validat el model hidrològic 'Soil and Water Assessment Tool' (SWAT) a la subconca tributària de l'Embassament de la Baells, una conca de muntanya ubicada a cavall entre el Pirineu i el Prepirineu català pertanyent a la conca del Riu Llobregat. S'ha seguit un Calibratge-Validació del tipus 'Split-sample test' amb dades de cabal restituïdes a règim natural a la sortida de l'embassament, amb un període de calibratge del 01/01/1988 al 31/12/1999 (12 anys) i 12 anys d'escalfament, i amb un període de validació del 01/01/1978 al 31/12/1987 (10 anys) i 2 anys d'escalfament. Després d'identificar els paràmetres que més millora del comportament proporcionaven, se'n van provar combinacions, incrementant el nombre d'1 en 1 en l'ordre de millora individual. D'aquestes combinacions de paràmetres, es van seleccionar les millors en quant a estadístics sobre el comportament del model en el període de calibratge, i a continuació, es va córrer el model calibrat segons aquestes configuracions en el període de validació, escollint la configuració amb millor comportament tant pel període de validació com de calibratge. La configuració escollida ha consistit en el canvi relatiu dels valors dels paràmetres SOL_AWC (.sol), SOL_Z (.sol), SOL_CBN (.sol) de 0.444773, 0.7875 i 4,41853 respectivament, i en el reemplaçament dels valors de CO2 (.sub) i LAI_INIT (.mgt, {[],1} (Planting)) per 316 i 52.5 respectivament. També es van avaluar els efectes de: a) introduir dades meteorològiques només de temperatura i precipitació (quadrícula Spain02_v5 de la Universidad de Cantabria (UC) i l'Agencia Estatal de Meteorología (AEMET)), b) fer-ho creant estacions virtuals als centroides de les subconques en funció de la proporció de l'àrea d'influència dels punts de la quadrícula amb dades en relació al cost acumulat en tenir en compte l'orografia, o c) utilitzar dades més completes interpolades per als centroides de les subconques mitjançant l'eina Meteoland App del Laboratori Forestal Català (Centre de Recerca Ecològica i Aplicacions Forestals ' Centre de Ciència i Tecnologia Forestal de Catalunya, CREAF-CTFC). En aquest sentit, la tercera opció va donar els millors resultats, amb millores mitjanes en els estadístics del 14,11% i del 23,86% respectivament respecte a la primera opció durant el període de calibratge per al model sense calibrar. Com a resultat d'aquest treball, s'ha obtingut una valoració del comportament del model per al període de calibratge molt bona segons el Coeficient de Determinació (R2) (0.86), el coeficient 'Nash-Sutcliffe Efficiency' (NSE) (0.81), el 'Ratio of Standard Deviation of Observation to Root Mean Square Error' (RSR) (0.44) i el 'Index of Agreement' (d) (0.96), i bona segons el 'Percent Bias' (PBIAS) (6.7%), amb millores mitjanes en els estadístics del 32.48% respecte al model sense calibrar, mentre que molt bona segons PBIAS (0.1%) i d (0.92), bona segons R2 (0.81) i satisfactòria segons NSE (0.53) i RSR (0.68) per al període de validació, amb millores mitjanes en els estadístics del 28.05% respecte al model sense calibrar. D'aquesta manera, podem afirmar que el model hidrològic SWAT es pot considerar una eina útil i robusta per a l'estimació dels cabals a la conca d'estudi, i així, quantificar els efectes que canvis en el clima i/o usos del sòl poguessin tenir en aquests.

[en] The mountain basins of Catalonia have seen their forest area progressively increased in recent decades. Having tools that allow us to assess the impact of changes in land use on water resources is essential for proper management and planning. In this sense, this work has configured, calibrated and validated the 'Soil and Water Assessment Tool' (SWAT) hydrological model in the tributary sub-basin of La Baells Reservoir, a mountain basin located halfway between the Pyrenees and the Catalan Pre-Pyrenees belonging to the Llobregat River basin. A "Split-sample test" type Calibration-Validation has been followed with flow data restored to the natural regime at the outlet of the reservoir, with a calibration period from 01/01/1988 to 12/31/1999 (12 years) and 12 years of warming up, and with a validation period from 01/01/1978 to 12/31/1987 (10 years) and 2 years of warming up. After identifying the parameters that provided the greatest improvement in behavior, combinations of these were tested, increasing the number 1 by 1 in the order of individual improvement. The best ones from these combinations of parameters in terms of statistics about the behavior of the model in the calibration period were selected, and then the calibrated model was run according to these configurations in the validation period, choosing the configuration with the best behavior both in the validation and calibration period. The chosen configuration has consisted in the relative change of the values of the parameters SOL_AWC (.sol), SOL_Z (.sol), SOL_CBN (.sol) of 0.444773, 0.7875 and 4.41853 respectively, and in the replacement of the values of CO2 (.sub) and LAI_INIT (.mgt, {[],1} (Planting)) by 316 and 52.5 respectively. The study also evaluated the effects of: a) introducing only meteorological data for temperature and precipitation (Spain02_v5 grid of Universidad de Cantabria (UC) and Agencia Estatal de Meteorología (AEMET)), b) introducing this meteorological data by creating virtual stations at the centroids of the sub-basins based on the proportion of the area of influence of the grid points with data according to the accumulated cost taking into account the orography, or c) the use of more complete data interpolated for the centroids of the sub-basins using the Meteoland App tool of the Laboratori Forestal Català (Centre de Recerca Ecològica i Aplicacions Forestals ' Centre de Ciència i Tecnologia Forestal de Catalunya, CREAF-CTFC). In this sense, the third option yielded the best results, with average improvements in the statistics of 14.11% and 23.86%, respectively, compared to the first option during the calibration period for the uncalibrated model. As a result of this work, a very good evaluation of the behavior of the model has been obtained for the calibration period according to Coefficient of Determination (R2) (0.86), 'Nash-Sutcliffe Efficiency' coefficient (NSE) (0.81), 'Ratio of Standard Deviation of Observation to Root Mean Square Error' (RSR) (0.44) and 'Index of Agreement' (d) (0.96), and good according to 'Percent Bias' (PBIAS) (6.7%), with average improvements in the statistics of 32.48% compared to the uncalibrated model results, while very good according to PBIAS (0.1%) and d (0.92), good according to R2 (0.81) and satisfactory according to NSE (0.53) and RSR (0.68) for the validation period, with average improvements in the statistics of 28.05% compared to the uncalibrated model results. In this way, we can affirm that the SWAT hydrological model can be considered a useful and robust tool for estimating flows in the study basin, and thereby, for quantifying the effects that changes in climate and/or land use could have in them.